ข้อบัญญัติองค์การบริหารส่วนตำบลกุดสระข้อบัญญัติองค์การบริหารส่วนตำบลกุดสระเรื่องการลดหย่อนภาษีบำรุงท้องที่พ.ศ.๒๕๕๒[๑] โดยที่เป็นการสมควรตราข้อบัญญัติองค์การบริหารส่วนตำบลกุดสระว่าด้วยการลดหย่อนภาษีบำรุงท้องที่ บังคับใช้ในเขตองค์การบริการส่วนตำบลกุดสระอำเภอเมืองอุดรธานี จังหวัดอุดรธานีอาศัยอำนาจตามความในมาตรา ๗๑แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ แก้ไขเพิ่มเติมโดย(ฉบับที่ ๕) พ.ศ. ๒๕๔๖ ประกอบกับมาตรา ๒๒ แห่งพระราชบัญญัติภาษีบำรุงท้องที่ พ.ศ.๒๕๐๘ แก้ไขเพิ่มเติมโดย (ฉบับที่ ๓) พ.ศ. ๒๕๔๓ องค์การบริหารส่วนตำบลกุดสระโดยความเห็นชอบของสภาองค์การบริหารส่วนตำบลกุดสระและนายอำเภอเมืองอุดรธานีจึงออกข้อบัญญัติไว้ดังต่อไปนี้ข้อ ๑ข้อบัญญัตินี้เรียกว่า ข้อบัญญัติองค์การบริหารส่วนตำบลกุดสระเรื่อง การลดหย่อนภาษีบำรุงท้องที่ พ.ศ. ๒๕๕๒ข้อ ๒ข้อบัญญัตินี้ ให้ใช้บังคับตั้งแต่วันที่ได้ประกาศไว้โดยเปิดเผยณ ที่ทำการองค์การบริหารส่วนตำบลกุดสระ อำเภอเมืองอุดรธานี จังหวัดอุดรธานีแล้วเจ็ดวันข้อ ๓บรรดาข้อบัญญัติองค์การบริหารส่วนตำบลข้อบังคับ กฎ ระเบียบ หรือคำสั่งอื่นใดในส่วนที่ได้ตราไว้แล้วในข้อบัญญัตินี้ซึ่งขัดหรือแย้งกับข้อบัญญัตินี้ ให้ใช้ข้อบัญญัตินี้แทนข้อ ๔ในข้อบัญญัตินี้เจ้าพนักงานประเมิน หมายความถึงนายกองค์การบริหารส่วนตำบลกุดสระ หรือที่นายกองค์การบริหารส่วนตำบลกุดสระมอบหมายพนักงานเจ้าหน้าที่ หมายความถึงข้าราชการ พนักงานส่วนตำบลกุดสระที่ปฏิบัติหน้าที่เกี่ยวกับการจัดเก็บรายได้หรือปฏิบัติหน้าที่อื่นที่เกี่ยวข้องที่ดิน หมายความว่าพื้นที่ดิน และให้หมายความรวมถึง พื้นที่ที่เป็นภูเขาหรือที่มีน้ำด้วยเจ้าของที่ดิน หมายความว่าบุคคล หรือคณะบุคคล ไม่ว่าจะเป็นบุคคลธรรมดาหรือนิติบุคคลซึ่งมีกรรมสิทธิ์ในที่ดินหรือครอบครองอยู่ในที่ดินที่ไม่เป็นกรรมสิทธิ์ของเอกชนกสิกรรม หมายความว่า การทำนาการทำไร่ ทำสวน ประมง เลี้ยงสัตว์หรือกสิกรรมประเภทอื่นไม้ล้มลุก หมายความว่าพืชกสิกรรมที่มีอายุเก็บเกี่ยวผลผลิตไม่เกินสามปี เช่น อ้อย มันสำปะหลัง เป็นต้นไม้ยืนต้น หมายความว่าไม้ยืนต้นที่ไม่ใช่ไม้ล้มลุกโดยมีอายุเกินสามปีขึ้นไป เช่น ไม้ยูคาลิปตัส ไม้สักเป็นต้นข้อ ๕ให้ผู้ซึ่งเป็นเจ้าของที่ดินในวันที่๑ มกราคม ของปีใดมีหน้าที่เสียภาษีบำรุงท้องที่สำหรับปีนั้นจากราคาปานกลางของที่ดินตามบัญชีอัตราภาษีบำรุงท้องที่ท้ายข้อบัญญัตินี้ข้อ ๖เจ้าของที่ดินไม่ต้องเสียภาษีบำรุงท้องที่สำหรับที่ดินดังต่อไปนี้(๑)ที่ดินที่เป็นที่ตั้งพระราชวังอันเป็นส่วนสาธารณสมบัติของแผ่นดิน(๒) ที่ดินที่เป็นสาธารณสมบัติของแผ่นดินหรือที่ดินของรัฐที่ใช้ในกิจการของรัฐหรือสาธารณะโดยมิได้หาผลประโยชน์(๓)ที่ดินของราชการส่วนท้องถิ่นที่ใช้ในกิจการของราชการส่วนท้องถิ่นหรือสาธารณะโดยมิได้หาผลประโยชน์(๔) ที่ดินที่ใช้เฉพาะการพยาบาลสาธารณะการศึกษาหรือการกุศลสาธารณะ(๕) ที่ดินที่ใช้เฉพาะศาสนกิจศาสนาใด ศาสนาหนึ่งหรือที่ดินที่เป็นกรรมสิทธิ์ของวัดไม่ว่าจะใช้ประกอบศาสนกิจของศาสนาหนึ่งศาสนาใดหรือไม่โดยมิได้หาผลประโยชน์(๖)ที่ดินที่ใช้เป็นสุสานและฌาปนสถานสาธารณะโดยมิได้รับประโยชน์ตอบแทน(๗) ที่ดินที่ใช้ในการรถไฟ การประปา การไฟฟ้าหรือการท่าเรือของรัฐหรือที่ใช้เป็นสนามบินของรัฐหรือสถานที่ใดที่ใช้ในกิจการขนส่งสาธารณะ(๘)ที่ดินที่ใช้ต่อเนื่องกับโรงเรือนที่ต้องเสียภาษีโรงเรือนและที่ดินอยู่แล้ว(๙) ที่ดินของเอกชนเฉพาะส่วนที่เจ้าของที่ดินยินยอมให้ทางราชการจัดใช้เพื่อสาธารณประโยชน์โดยเจ้าของที่ดินมิได้ใช้หรือหาผลประโยชน์ในที่ดินเฉพาะส่วนนั้น(๑๐) ที่ดินที่เป็นที่ตั้งที่ทำการขององค์การสหประชาชาติทบวงการชำนาญพิเศษของสหประชาชาติหรือองค์กรระหว่างประเทศอื่นในเมื่อประเทศไทยมีข้อผูกพันให้ยกเว้นตามอนุสัญญาหรือความตกลง(๑๑) ที่ดินที่เป็นที่ตั้งที่ทำการของสถานทูตหรือสถานกงสุล ทั้งนี้ให้เป็นไปตามหลักถ้อยทีถ้อยปฏิบัติต่อกัน(๑๒) ที่ดินตามที่กำหนดในกฎกระทรวงข้อ ๗ภาษีบำรุงท้องที่ที่เก็บจากที่ดินในเขตองค์การบริหารส่วนตำบลกุดสระ นอกจากองค์การบริหารส่วนจังหวัดอุดรธานีให้เป็นรายได้ขององค์การบริหารส่วนตำบลกุดสระข้อ ๘ส่วนลดและค่าใช้จ่ายในการจัดเก็บภาษีบำรุงท้องที่ให้เป็นไปตามที่กำหนดในกฎกระทรวงข้อ ๙การส่งคำสั่งเป็นหนังสือหนังสือแจ้งการประเมินหรือหนังสืออื่นใดที่เกี่ยวกับการจัดเก็บภาษีบำรุงท้องที่ให้แก่เจ้าของที่ดินหรือบุคคลใดให้ปฏิบัติ ดังต่อไปนี้(๑)ให้ส่งในเวลาระหว่างพระอาทิตย์ขึ้นและพระอาทิตย์ตก(๒) ให้ส่ง ณ ภูมิลำเนาหรือสถานที่ทำการของผู้รับหรือให้ส่งแก่ผู้ซึ่งบรรลุนิติภาวะแล้วซึ่งอยู่ ณภูมิลำเนาหรืออยู่ในบ้านหรือสถานที่ทำการของผู้นั้นถ้าไม่สามารถจะส่งตามวิธีดังกล่าวได้ให้ปิดหนังสือนั้นไว้ในที่แลเห็นได้ง่ายณ ภูมิลำเนาหรือสถานที่ทำการของผู้นั้น หรือลงประกาศแจ้งความในหนังสือพิมพ์รายวันอย่างน้อยสองฉบับหรือโฆษณาด้วยวิธีการอื่นและให้ถือว่าผู้นั้นได้รับทราบคำสั่งหรือหนังสือนับแต่วันที่ปิดหมายหรือโฆษณาแล้วสิบห้าวันข้อ ๑๐ให้ที่ดินที่มีลักษณะดังต่อไปนี้ได้รับการลดหย่อนภาษีบำรุงท้องที่(๑) ที่ดินที่ใช้เป็นที่อยู่อาศัยของตน(๒) ที่ดินที่ใช้เป็นที่เลี้ยงสัตว์ของตน(๓) ที่ดินที่ใช้ประกอบกสิกรรมของตนข้อ ๑๑บุคคลธรรมดาซึ่งเป็นเจ้าของที่ดินแปลงเดียวหรือหลายแปลงที่อยู่ในจังหวัดเดียวกันและใช้ที่ดินนั้นเป็นที่อยู่อาศัยของตนเป็นที่เลี้ยงสัตว์ของตน หรือประกอบกสิกรรมของตนในเขตองค์การบริหารส่วนตำบลกุดสระให้ลดหย่อนไม่ต้องเสียภาษีบำรุงท้องที่ได้ไม่เกินห้าไร่แต่ต้องไม่น้อยกว่าสามไร่ข้อ ๑๒การลดหย่อนภาษีบำรุงท้องที่ตามข้อ ๑๑ให้ลดหย่อนจากที่ดินที่ใช้เป็นที่อยู่อาศัยก่อน หากยังมีสิทธิได้รับการลดหย่อนภาษีอีกให้คิดจากที่ดินที่ใช้เป็นที่เลี้ยงสัตว์ของตนและที่ดินที่ใช้ประกอบกสิกรรมของตนตามลำดับกรณีการลดหย่อนที่ดินที่ใช้ในการประกอบกสิกรรมของตน ให้คิดค่าลดหย่อนภาษีจากไม้ล้มลุกก่อนหากยังได้รับการลดหย่อนภาษีอีกให้คิดจากไม้ยืนต้นต่อไปข้อ ๑๓บุคคลธรรมดาซึ่งเป็นเจ้าของที่ดินแปลงเดียวหรือหลายแปลงที่อยู่ในจังหวัดเดียวกันและใช้ที่ดินนั้นเป็นที่อยู่อาศัยของตนเป็นที่เลี้ยงสัตว์ของตน หรือประกอบกสิกรรมของตนในเขตองค์การบริหารส่วนตำบลกุดสระอยู่ก่อนวันที่ข้อบัญญัตินี้มีผลใช้บังคับมีสิทธิได้รับการลดหย่อนไม่ต้องเสียภาษีบำรุงท้องที่ได้ไม่เกินห้าไร่แต่ต้องไม่น้อยกว่าสามไร่ข้อ ๑๔ที่ดินที่ใช้เป็นสุสานและฌาปนสถานสาธารณะโดยได้รับประโยชน์ตอบแทนอาจได้รับยกเว้นไม่ต้องเสียภาษีบำรุงท้องที่ได้ตามที่กำหนดในกฎกระทรวงข้อ ๑๕ให้เจ้าของที่ดินซึ่งมีหน้าที่เสียภาษีบำรุงท้องที่ยื่นแบบแสดงรายการที่ดินเป็นรายแปลงตามแบบที่กระทรวงมหาดไทยกำหนดข้อ ๑๖ถ้าบุคคลธรรมดาซึ่งเป็นเจ้าของที่ดินตายหรือเป็นผู้ไม่อยู่ ตามประมวลกฎหมายแพ่งและพาณิชย์ ว่าด้วยเรื่องการสาบสูญหรือเป็นคนไร้ความสามารถ หรือเสมือนไร้ความสามารถให้ผู้จัดการมรดกหรือทายาทผู้รับมอบอำนาจ ผู้ครอบครองทรัพย์สิน ผู้อนุบาล ผู้พิทักษ์ หรือผู้จัดการทรัพย์สินแล้วแต่กรณี มีหน้าที่ปฏิบัติการตามข้อ ๑๕ข้อ ๑๗ถ้าเจ้าของที่ดินที่เป็นนิติบุคคลให้ผู้จัดการหรือผู้มีอำนาจกระทำการแทนนิติบุคคลนั้นมีหน้าที่ปฏิบัติการตามข้อ ๑๕ข้อ ๑๘ถ้าบุคคลหลายคนเป็นเจ้าของที่ดินร่วมกันให้บุคคลเหล่านั้นมีหน้าที่รับผิดชอบร่วมกันในการปฏิบัติการตามข้อ ๑๕ข้อ ๑๙เมื่อกรรมสิทธิ์หรือการครอบครองของเจ้าของที่ดินได้โอนตกไปยังบุคคลอื่นให้ผู้รับโอนมีหน้าที่ร่วมกับเจ้าของที่ดินเดิมเสียภาษีบำรุงท้องที่ที่ค้างชำระไม่เกินห้าปีรวมทั้งปีสุดท้ายที่มีการเปลี่ยนแปลงเจ้าของที่ดินด้วยส่วนภาษีบำรุงท้องที่ค้างชำระเกินห้าปี คงอยู่ในความรับผิดชอบของเจ้าของที่ดินเดิมความในวรรคแรกมิให้ใช้บังคับแก่ผู้รับโอนซึ่งได้กรรมสิทธิ์ในการขายทอดตลาดโดยคำสั่งศาลหรือคำสั่งของเจ้าพนักงานพิทักษ์ทรัพย์ในคดีล้มละลายหรือคำสั่งขายทอดตลาดตามพระราชบัญญัติภาษีบำรุงท้องที่ พ.ศ. ๒๕๐๘ข้อ ๒๐ในการประเมินภาษีบำรุงท้องที่ให้เจ้าพนักงานประเมินคำนวณภาษีบำรุงท้องที่และแจ้งการประเมินภายในเดือนมีนาคมโดยปิดประกาศแจ้งการประเมินไว้ ณที่ทำการกำนันหรือที่ทำการผู้ใหญ่บ้านในกรณีที่ผู้มีหน้าที่เสียภาษีบำรุงท้องที่ได้รับแจ้งการประเมินภายหลังเดือนมีนาคมให้ชำระภาษีบำรุงท้องที่ภายในสามสิบวันนับแต่วันที่ได้รับแจ้งการประเมินข้อ ๒๑ให้ผู้มีหน้าที่เสียภาษีบำรุงท้องที่นำเงินไปชำระต่อพนักงานเจ้าหน้าที่ณ ที่ทำการองค์การบริหารส่วนตำบลกุดสระที่ที่ดินของผู้เสียภาษีบำรุงท้องที่ตั้งอยู่หรือสถานที่อื่นที่นายกองค์การบริหารส่วนตำบลกุดสระประกาศกำหนดภายในเดือนเมษายนของทุกปีข้อ ๒๒การชำระภาษีบำรุงท้องที่นั้นให้ถือว่าเป็นการสมบูรณ์เมื่อได้รับใบเสร็จรับเงินที่พนักงานเจ้าหน้าที่ที่มีหน้าที่ในการนี้ได้ลงลายมือชื่อรับเงินแล้วเว้นแต่การชำระภาษีตามวรรคสอง การชำระภาษีบำรุงท้องที่ จะชำระโดยการส่งธนาณัติตั๋วแลกเงินของธนาคาร หรือเช็คที่ธนาคารรับรองทางไปรษณีย์ลงทะเบียนไปยังสถานที่ตามข้อ ๒๑ ก็ได้โดยสั่งจ่ายให้แก่องค์การบริหารส่วนตำบลกุดสระหรือชำระโดยผ่านธนาคารและให้ถือว่าวันส่งทางไปรษณีย์หรือวันชำระผ่านธนาคารเป็นวันชำระภาษีบำรุงท้องที่ข้อ ๒๓ภาษีบำรุงท้องที่จำนวนใดที่เจ้าพนักงานประเมิน ได้แจ้งหรือประกาศการประเมินแล้วถ้ามิได้ชำระภายในเวลาที่กำหนดให้ถือเป็นภาษีบำรุงท้องที่ค้างชำระเงินเพิ่มข้อ ๒๔ให้เจ้าของที่ดินเสียเงินเพิ่มนอกจากเงินที่ต้องเสียภาษีบำรุงท้องที่ ในกรณีและอัตรา ดังต่อไปนี้(๑) ไม่ยื่นแบบแสดงรายการที่ดินภายในเวลาที่กำหนดให้เสียเงินเพิ่มร้อยละสิบของจำนวนเงินที่ต้องเสียภาษีบำรุงท้องที่เว้นแต่กรณีที่เจ้าของที่ดินได้ยื่นแบบแสดงรายการที่ดินก่อนที่เจ้าพนักงานประเมินจะได้แจ้งให้ทราบถึงการละเว้นนั้นให้เสียเงินเพิ่มร้อยละห้าของจำนวนเงินที่ต้องเสียภาษีบำรุงท้องที่(๒) ยื่นแบบแสดงรายการที่ดินโดยไม่ถูกต้องทำให้จำนวนเงินที่จะต้องเสียภาษีบำรุงท้องที่ลดน้อยลงให้เสียเงินเพิ่มร้อยละสิบของภาษีบำรุงท้องที่ที่ประเมินเพิ่มเติมเว้นแต่กรณีที่เจ้าของที่ดินได้มาขอแก้ไขแบบแสดงรายการที่ดินให้ถูกต้องก่อนที่เจ้าพนักงานประเมินแจ้งการประเมิน(๓)ชี้เขตแจ้งจำนวนเนื้อที่ดินไม่ถูกต้องต่อเจ้าพนักงานสำรวจโดยทำให้จำนวนเงินที่จะต้องเสียภาษีบำรุงท้องที่ลดน้อยลงให้เสียเงินเพิ่มอีกหนึ่งเท่าของภาษีบำรุงท้องที่ที่ประเมินเพิ่มเติม(๔) ไม่ชำระภาษีบำรุงท้องที่ภายในเวลาที่กำหนดให้เสียเงินเพิ่มร้อยละ ๒๐ ต่อปี ของจำนวนเงินที่ต้องเสียภาษีบำรุงท้องที่เศษของเดือนให้นับเป็นหนึ่งเดือน ทั้งนี้ ไม่ให้นำเงินเพิ่มตาม (๑) (๒) หรือ (๓)มาคำนวณเพื่อเสียเงินเพิ่มตาม (๔) ด้วยเงินเพิ่มตาม (๑) (๒) (๓) และ (๔)ให้ถือว่าเป็นภาษีบำรุงท้องที่เจ้าพนักงานประเมินข้อ ๒๕ในการปฏิบัติหน้าที่ตามข้อบัญญัตินี้ให้เจ้าพนักงานประเมิน และพนักงานเจ้าหน้าที่เป็นเจ้าพนักงานตามประมวลกฎหมายอาญาและมีอำนาจหน้าที่ดังต่อไปนี้(๑)เข้าไปในที่ดินหรือสถานที่เกี่ยวข้องแก่การจัดเก็บภาษีบำรุงท้องที่ของผู้มีหน้าที่เสียภาษีบำรุงท้องที่ในเวลาระหว่างพระอาทิตย์ขึ้นและพระอาทิตย์ตกหรือในเวลาทำการเพื่อสอบถามบุคคลใดๆ หรือตรวจสอบ ตรวจค้นบัญชีหรือเอกสาร หรือยึดอายัดบัญชีหรือเอกสารเพื่อทราบว่าผู้มีหน้าที่เสียภาษีบำรุงได้ปฏิบัติการถูกต้องตามพระราชบัญญัติภาษีบำรุงท้องที่พ.ศ. ๒๕๐๘ หรือไม่(๒)มีหนังสือเรียกให้ผู้มีหน้าที่เสียภาษีบำรุงท้องที่หรือบุคคลซึ่งเกี่ยวข้องมาให้ถ้อยคำหรือส่งบัญชีหรือเอกสารมาตรวจสอบข้อ ๒๖เมื่อปรากฏว่าเจ้าของที่ดินซึ่งเป็นผู้มีหน้าที่เสียภาษีบำรุงท้องที่มิได้ยื่นแบบแสดงรายการที่ดินตามข้อ ๑๕ให้เจ้าพนักงานประเมินมีอำนาจแจ้งการประเมินย้อนหลังได้ไม่เกินสิบปีนับแต่วันที่เจ้าพนักงานประเมินได้ทราบว่าเจ้าของที่ดินยังมิได้ยื่นแบบแสดงรายการที่ดินข้อ ๒๗เจ้าของที่ดินผู้ใดได้รับแจ้งการประเมินภาษีบำรุงท้องที่แล้วเห็นว่าการประเมินนั้นไม่ถูกต้อง มีสิทธิอุทธรณ์ต่อผู้ว่าราชการจังหวัดอุดรธานีได้โดยยื่นอุทธรณ์แก่เจ้าพนักงานประเมินตามแบบที่กระทรวงมหาดไทยกำหนดภายในสามสิบวันนับแต่วันที่ได้รับแจ้งการประเมินเมื่อเจ้าพนักงานประเมินได้รับอุทธรณ์ไว้แล้วให้เสนออุทธรณ์นั้นตามลำดับจนถึงผู้ว่าราชการจังหวัดอุดรธานีการอุทธรณ์ไม่เป็นเหตุให้ทุเลาการเสียภาษีบำรุงท้องที่เว้นแต่จะได้รับอนุมัติจากผู้ว่าราชการจังหวัดอุดรธานีให้รอคำวินิจฉัยอุทธรณ์หรือคำพิพากษาของศาลข้อ ๒๘ขั้นตอนการปฏิบัติเกี่ยวกับการอุทธรณ์หรือการอื่นใดที่ข้อบัญญัตินี้มิได้กำหนดไว้ให้เป็นไปตามพระราชบัญญัติภาษีบำรุงท้องที่พ.ศ. ๒๕๐๘ข้อ ๒๙ผู้ใดฝ่าฝืนหรือไม่ปฏิบัติตามข้อบัญญัตินี้ต้องระวางโทษปรับไม่เกินหนึ่งพันบาทข้อ ๓๐ให้นายกองค์การบริหารส่วนตำบลกุดสระเป็นผู้รักษาการตามข้อบัญญัตินี้และให้มีอำนาจออกข้อบังคับ ระเบียบ ประกาศหรือคำสั่งเพื่อปฏิบัติการให้เป็นไปตามข้อบัญญัตินี้ประกาศณ วันที่ ๑๖ กรกฎาคม พ.ศ. ๒๕๕๒สุวัฒน์โชติพินิจนายกองค์การบริหารส่วนตำบลกุดสระ[เอกสารแนบท้าย]๑. บัญชีอัตราภาษีบำรุงท้องที่ต่อท้ายข้อบัญญัติ(ดูข้อมูลจากภาพกฎหมาย)ปริยานุช/ผู้จัดทำ๒๘ตุลาคม ๒๕๕๒นันท์นภัสร์/ตรวจ๒๘ตุลาคม ๒๕๕๒[๑]ราชกิจจานุเบกษา เล่ม ๑๒๖/ตอนที่ ๑๒๖ ง/หน้า ๒๓๒/๒๒ ตุลาคม ๒๕๕๒